钦定古今图书集成/理学汇编/文学典/第095卷 > 吴锡
## 钦定古今图书集成/理学汇编/文学典/第095卷 > 吴锡

按《金谿县志》：“锡，字用庶。祖伟，能诗，早卒。祖母周，守节
不二。父衷，力学绍先业，乡里重其母子以节孝称之。
学士刘三吾为立传。锡九岁不能行，而警敏嗜学，博
通经史。洪武中，以人材举。永乐初，复以儒士荐，除国
子监学录。考绩值醴泉，出神乐观，上《孝感醴泉》诗五
十韵。奉皇太子旨，赐乘传还职。八年，朝于行在，上《平
戎诗》”二十韵，诏赐食大官署。其所著有《时雨集》行于
世。